"SETSWANA PUO YA GAE MEPHATO 4-6 Sekao sa dipopego tsa puo le melawana Dipolelo Polelwanakutu: Re etetse Thekwini ka Seetibosigo o o fetileng. Polelwana: Re ne ra etela Botswana, mme ra tloga ra etela kwa Mahikeng. Polelwanatlhalosi: Re ne ra etela Thekwini ka Seetibosigo gonne go ne go le mogote mariga. Polelwanatlhaodi: Re bone ditshwene tse pedi kwa thabeng. Polelwana-ina: Se re se boneng kwa thabeng se ne se kgakgamatsa. Polelwana ya peelomabaka (fela) Ke tla go duela sentle fela fa o dira ka natla. Dipolelwana Dipolelwana tse di feleletseng: Lefelo la bojanala le e leng kgogedi mo Limpopo ke lefelo la Mapungubwe. Polelwana ya leina: Yunibesithi ya Kapa ke nngwe ya tse di gaisang mo Aforika. Polelwana e e simololang ka Go: Go etela serapa sa Kruger National Park, go ne go itumedisa thata. Polelwana ya lediri: Ditlhopho tsa ntlha tsa temokerasi di ne di tshwerwe ka 1994. Polelwana ya matlama: Ke nako ya ketelo ya me ya bofelo kwa Gauteng ka 2002, ke ne ka tsaya Gautrain go ya kwa boemelafofane jwa O R Tambo. Dipolelo Polelelonolo, polelotswako, polelopate Dipolelo tse di neelanang Lebaka la ntlha le le tlhagisang kgonego ya nnete, sekao. Fa pula e ka na, re tla phimola leeto. ka mabaka Lebaka la bobedi le le thadisang sengwe se se kitlang se diragala, sekao. Ke tla rekela mme ntlo ya diphaposiborabalo di le lesome fa nke fenya loto. Lebaka la boraro go thadisa sengwe sa go itshola, sekao. Nka be ke falotse mophato wa marematlou fa nka bo ke ile ka dira ka thata kwa sekolong . Tirwa Pakajaanong: Dikgomo di bolotswa ke basimane. Pakajaanong – tsweledi, Bogobe bo jewa ke bana. Pakajaanong-phethi, sekao, Go butswe lebenkele le le lešwa monongwaga. Pakaphethi, sekao, Dikolo di ne di tswetswe ka matsatsi a boikhutso. Pakaphethi-tsweledi, sekao, Ba ne ba tshwanelwa ke go leta gonne sejanaga se ne se phepafadiwa. Paka-pheti, sekao, O ne a jesetswa ke lekgarebe la gagwe. Pakaisago/pakatlang, sekao, Sekolo se tla etela kwa Lehurutshi ngwaga o o tlang. Puopegelo Puopegelo, sekao, O ne a mpotsa gore ke eng ke le thari/O ne a mpotsa gore ke rata mmino o feng. O ne a re o a tsamaya gonne go ne go le thari/o mpoleletse gore o latlhegetswe ke buka. 3.2 GO PHATLHALATSA DITLHANGWA GO RALALA MEPHATO 4-6 Go netefatsa gore mefuta e e farologaneng ya ditlhangwa e a rutiwa mo tsamaong ya ngwaga mo mophatong o mongwe le mongwe mo kgatong, lenaane le dirisiwa go bontsha ditlhangwa tse di dirisiwang mo dithulaganyong tsa go ruta mo mophatong o mongwe le o mongwe. Ditlhangwa tse thataro tse di farologaneng di dirisetswa go rulaganya ditlhangwa tsa kgato, tse e leng: tsa tshedimosetso, kanelo, tlhotlheletso, ditaelo (tsamaiso), tirisano le tsa dikwalo (poko, terama, le porosa ). Palo ya mefuta e e tshwanang ya ditlhangwa e ka nna ya dirisiwa mo yuniting ya dibeke di le pedi go lebeletswe boleele jwa motswedi (ya ntlha ) wa setlhangwa .Ditlhangwa di tshwanetse go tlhotšhwa ka dikao tse di siameng tsa ditlhangwa di ka nna tsa dirisiwa jaaka foreimi/letlhomeso la go kwala. Ditlhangwa tse di farologaneng di tlhophetswe sebaka sa dibeke di le pedi. Ditlhangwa tsa botlhokwa di neetswe PPKT 23"